Covid-19-statistieke: Soveel nuwe gevalle, sterftes aangemeldDr. Zweli Mkhize, minister van gesondheid. (Foto: Dept. van gesondheid) Suid-Afrika het nou meer as 1 554 000 bevestigde Covid-19-gevalle met 1 366 nuwe gevalle wat aangemeld is. Dr. Zweli Mkhize, minister van gesondheid, het Donderdagaand bevestig dat 1 554 975 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 53 173 nadat nog 62 sterftes aangemeld is: een in die Oos-Kaap, 11 in die Vrystaat, agt in Gauteng, twee in KwaZulu-Natal, vyf in Mpumalanga, 30 in Noordwes en vyf in die Noord-Kaap. Tot dusver het 1 480 632 mense reeds van die virus herstel; dit is ’n herstelkoers van 95%. Suid-Afrika het tot dusver 10 055 899 toetse vir Covid-19 gedoen, 35 874 sedert die vorige verslag. Meer as 283 000 gesondheidsorgwerkers is reeds teen 18:30 Donderdag teen Covid-19 ingeënt. Provinsiale statistieke: Sterftes en persone wat herstel het: